ดาวโจนส์ปิดร่วง 410.89 จุด วิตกแผนกระตุ้นเศรษฐกิจ
หุ้นสหรัฐปิดร่วง 410.89 จุด วิตกแผนกระตุ้นเศรษฐกิจไม่คืบก่อนเลือกตั้ง น้ำมันลด5เซนต์ปิด 40.83ดอลาร์สหรัฐ ทองคำเพิ่ม5.3$ปิด1,911.70$
20 ต.ค. 2563

ดัชนีเฉลี่ยอุตสาหกรรมดาวโจนส์ปิดที่ 28,195.42 จุด ร่วงลง 410.89 จุด หรือ -1.44% ขณะที่ดัชนี S&amp;P500 ปิดที่ 3,426.92 จุด ลดลง 56.89 จุด หรือ -1.63% และดัชนี Nasdaq ปิดที่ 11,478.88 จุด ลดลง 192.67 จุด หรือ -1.65%
ดาวโจนส์ตลาดหุ้นนิวยอร์กปิดร่วงลงกว่า 400 จุดเมื่อคืนนี้ (19 ต.ค.) โดยได้รับแรงกดดันจากความกังวลที่ว่า ทำเนียบขาวและพรรคเดโมแครตอาจไม่สามารถบรรลุข้อตกลงเพื่อออกมาตรการกระตุ้นเศรษฐกิจรอบใหม่ได้ก่อนวันเลือกตั้งประธานาธิบดีสหรัฐ
สัญญาซื้อขายน้ำมันดิบล่วงหน้า เวสต์เทกซัส อินเตอร์มีเดียต (WTI) งวดส่งมอบเดือนพฤศจิกายน ลดลง 5 เซนต์ หรือราว 0.1% ไปอยู่ที่ 40.83 ดอลลาร์สหรัฐต่อบาร์เรล ขณะที่สัญญาน้ำมันดิบ เบรนต์ทะเลเหนือลอนดอน งวดส่งมอบเดือนธันวาคม ลดลง 6 เซนต์ หรือราว 0.2% ไปอยู่ที่ 41.06 ดอลลาร์สหรัฐต่อบาร์เรล
ราคาทองคำ เพิ่มขึ้นด้วยแรงหนุนจากความหวังในการออกแพ็กเกจกระตุ้นเศรษฐกิจก้อนใหม่ของสหรัฐฯ, การลดลงของค่าเงินดอลลาร์ และแนวโน้มที่ดีในการพัฒนาวัคซีนโควิดในสหราชอาณาจักร โดยสัญญาซื้อขายทองคำล่วงหน้าตลาดโคเม็กซ์ งวดส่งมอบเดือนธันวาคม เพิ่มขึ้น 5.30 ดอลลาร์สหรัฐ หรือ 0.3% ปิดที่ 1,911.70 ดอลลาร์สหรัฐต่อออนซ์.